**Eksempel på en uopfordret ansøgning til et værested fra en SoSu Assistent:**

*(her har ansøger fået integreret – påstand, bevis og værdi i ansøgningen)*

**Firmanavn**

Att: xxxxxxxXXXXXX Fredericia, den 13. oktober 2019

**Jeg kan være med til at gøre en forskel hos jer og jeres borgere!**

Hos jer har borgeren mulighed for at få støtte og socialt samvær i hverdagen. Jeg hæfter mig ved jeres aktivitets- og samværstilbud og især ”de små skridts metode” som for mig handler om, at tænde en gnist hos de socialt udsatte. Det gør, at de bliver trygge og måske får lyst til forandring. Jeg brænder for at arbejde med udsatte mennesker med forskellige problemstillinger, det vil jeg med glæde gerne blive en del af hos jer, så de ”små skridt” udvikles hos jeres borgere.

Jeg har siden 1985 arbejdet med børn, ældre og fysisk handicappede. De sidste 13 år har jeg arbejdet med unge psykisk syge, på Kolding Sygehus, ungdomspsykiatrisk afdeling. De forskellige grupper af mennesker jeg har arbejdet med, har givet mig stor viden og forståelse for mange individuelle menneskelige problematikker og handlemønstre. En viden der gør, at jeg kan bidrage med robusthed og rummelighed hos jer.

Jeg har ligeledes erfaring indenfor psykiatrien, hvor jeg har arbejdet med unge med forskellige diagnoser såsom anoreksi, OCD, borderline, misbrug mm. Mine stærke sider er, at jeg er rolig, empatisk og anerkendende. Hos jer kan jeg være med til at sikre etablering af et trygt miljø for jeres borgere via samtaler og godt samarbejde med kolleger.

At skabe kontakt, tryghed og trivsel er for mig et stort skridt på vejen til forebyggelse og sundhed. Evner og egenskaber jeg mener at besidde, og som gør mig til en nysgerrig og målbevidst medarbejder.

**Jeg kan bidrage med en del kompetencer og vil især nævne følgende:**

* Har arbejdet 13 år indenfor psykiatrien
* Jeg er vant til og arbejde selvstændigt og med mange faggrupper
* Jeg er kreativ og god til og igangsætte aktiviteter

Som den bedste anbefaling af alle oplever jeg, at andre mennesker viser tillid og tryghed ved min person, kender mine grænser og giver mig plads i deres liv. I disse relationer og denne gensidige tillid finder jeg de arbejdsredskaber, jeg med respekt håndterer loyalt og ansvarsbevidst.

Sidst men ikke mindst er jeg en aktiv, social og stabil medarbejder, der udover seriøsitet og initiativ også kan bidrage med godt humør og kreative evner hos jer og borgerne i Værestedet Regnbuen.

Jeg håber, at have vakt jeres interesse, og vil tillade mig at kontakte jer i næste uge for at følge op på min henvendelse.

Med venlig hilsen

**Navn Navnesen**

Gadenavn, post nr. og by

Tlf. XX XX XX XX

Mail: xxxxxxxxxxxx@gmail.com